**Ministru kabineta rīkojuma projekta „Grozījums Ministru kabineta 2010.gada 31.maija rīkojumā Nr.297 „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā”” sākotnējās ietekmes novērtējuma ziņojums (anotācija)**

|  |
| --- |
| **I Tiesību akta projekta izstrādes nepieciešamība** |
| 1.Pamatojums | Ministru kabineta rīkojuma projekts „Grozījums Ministru kabineta 2010.gada 31.maija rīkojumā Nr.297 „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā” (turpmāk – rīkojuma projekts) ir sagatavots, pamatojoties uz Ministru kabineta 2009.gada 1.septembra noteikumu Nr.996 „Kārtība, kādā nosaka valstij un pašvaldībām piekrītošo lauku apvidu zemi, kura turpmāk izmantojama zemes reformas pabeigšanai, kā arī valstij un pašvaldībām piederošo un piekrītošo zemi” (turpmāk – MK noteikumi Nr.996) 13.punktā noteikto, ka, ja rezerves fondā ieskaitītā zemes vienība ir valstij vai pašvaldībai piekrītošā zeme un tā nepieciešama valsts vai pašvaldības funkciju īstenošanai, pašvaldības dome var pieņemt lēmumu par zemes piederību vai piekritību pašvaldībai un Ministru kabinets var izdot rīkojumu par zemes piederību vai piekritību valstij. |
| 2.Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Aizsardzības ministrijas valdījumā Mārupes novadā atrodas būvju īpašums „Ceri” ar kadastra numuru 8076 504 0004 (turpmāk – būvju īpašums „Ceri”), kuru lieto Zemessardzes 17.pretgaisa aizsardzības bataljons. Saskaņā ar Krievijas Federācijas Militāro objektu pārņemšanas komisijas 1993.gada 8.decembra sēdē nolemto (protokols Nr.42, 3.§.) k/d 43690 kara pilsētiņa Nr.1 Rīgas rajonā Mārupes ciema „Ceros” atstāta valsts īpašumā un nodota Latvijas Republikas Zemessardzes valdījumā. Savukārt Mārupes pagasta padome 2003.gada 30.aprīļa sēdē (protokols Nr.5, 3.§) nolēmusi noteikt Zemessardzei zemes platību ēku un būvju „Mežinieki” uzturēšanai 26,1 ha platībā. Atbilstoši Nekustamā īpašuma valsts kadastra informācijas sistēmā ierakstītajām ziņām zemes vienības „Mežinieki”, Mārupes novadā ar kadastra apzīmējumu 8076 004 0035 (turpmāk – zemes vienība „Mežinieki”) platība ir 27,1000 ha. Veicot kadastrālo uzmērīšanu, zemes vienības „Mežinieki” platība var tikt precizēta.Saskaņā ar Nekustamā īpašuma valsts kadastra informācijas sistēmā ierakstītajām ziņām būvju īpašuma „Ceri” sastāvā ietilpst 32 būves, no kurām uz  zemes vienības „Mežinieki” atrodas 12 būves: noliktava (kadastra apzīmējums 8076 004 0035 001), nojume (kadastra apzīmējums 8076 004 0035 002), pirotehnikas darbnīca (8076 004 0035 004), noliktava (kadastra apzīmējums 8076 004 035 005), noliktava (kadastra apzīmējums 8076 004 0035 006), noliktava (kadastra apzīmējums 8076 004 0035 007), noliktava (kadastra apzīmējums 8076 004 0035 008), noliktava (kadastra apzīmējums 8076 004 0035 009), noliktava (kadastra apzīmējums 8076 004 0035 011), kaponieri (kadastra apzīmējums 8076 004 0035 012), kaponieri (kadastra apzīmējums 8076 004 0035 013) un kaponieri (kadastra apzīmējums 8076 004 0035 014). Pārējās būves atrodas uz privātpersonām/ juridiskām personām piederošām zemes vienībām ar kadastra apzīmējumiem 8076 004 0024, 8076 004 0027 un 8076 004 0028. Tādējādi šobrīd Zemessardzes 17.pretgaisa aizsardzības bataljons izmanto gan zemes vienību „Mežinieki”, gan blakus esošās privātpersonu/ juridisko personu īpašumā esošās zemes vienības ar kadastra apzīmējumiem 8076 004 0024, 8076 004 0027 un 8076 004 0028.Lai atbrīvotu privātpersonu/ juridisko personu zemi no valsts aizsardzības objekta būvēm un optimizētu būvju īpašuma „Ceri” turpmāko izmantošanu, Aizsardzības ministrija ir pieņēmusi lēmumu atteikties no privātpersonu/ juridisko personu īpašumā esošo zemes vienību ar kadastra apzīmējumiem 8076 004 0024, 8076 004 0027 un 8076 004 0028 izmantošanas un Zemessardzes 17.pretgaisa aizsardzības bataljona vajadzībām izmantot tikai zemes vienību „Mežinieki”. Zemessardzes 17.pretgaisa aizsardzības bataljons uz zemes vienības „Mežinieki” tiktu pārvietots tuvāko gadu laikā. Atbilstoši Latvijas Republikas Zemessardzes likumā noteiktajam Zemessardze ir Nacionālo bruņoto spēku sastāvdaļa un pilda valsts aizsardzības uzdevumus.Nekustamā īpašuma valsts kadastra informācijas sistēmā ierakstītas ziņas, ka zemes vienība „Mežinieki” ir iekļauta rezerves zemes fondā.Saskaņā ar MK noteikumu Nr.996 13.punktā noteikto, ja rezerves fondā ieskaitītā zemes vienība ir valstij vai pašvaldībai piekrītošā zeme un tā nepieciešama valsts vai pašvaldības funkciju īstenošanai, pašvaldības dome var pieņemt lēmumu par zemes piederību vai piekritību pašvaldībai un Ministru kabinets var izdot rīkojumu par zemes piederību vai piekritību valstij.Ievērojot Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 10.punktā noteikto, tiesību aktu projektu, kas paredz izdarīt grozījumus Ministru kabineta rīkojumā, ir tiesīga izstrādāt jebkura ministrija un attiecīgais ministrs tiesību aktu projektu ir tiesīgs iesniegt izskatīšanai Ministru kabinetā.Ministru kabineta 2010.gada 31.maija rīkojumā Nr.297 „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas personā vai valsts akciju sabiedrības „Privatizācijas aģentūra” personā” (turpmāk – MK rīkojums Nr.297) noteiktas valstij piekritīgās zemes vienības, norādot, kuras valsts institūcijas personā zeme ierakstāma zemesgrāmatā, un šī rīkojuma 1.pielikumā ir ietvertas zemes vienības, kas nepieciešamas Aizsardzības ministrijai valsts funkciju nodrošināšanai. Līdz ar to nepieciešams MK rīkojuma Nr.297 1.pielikumu papildināt ar 7.punktu – valstij piekritīgo zemes vienību „Mežinieki”. Tādējādi zemes vienības „Mežinieki” izslēgšana no rezerves zemes fonda un pārņemšana Aizsardzības ministrijas valdījumā valsts funkciju nodrošināšanai ir uzskatāma par lietderīgu. |
| 3.Projekta izstrādē iesaistītās institūcijas | Aizsardzības ministrija un Valsts aizsardzības militāro objektu un iepirkumu centrs. |
| 4.Cita informācija | Nav. |

Anotācijas II sadaļa – šo jomu neskar.

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014.gads** | Turpmākie trīs gadi (tūkst. latu) |
| **2015** | **2016** | **2017** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Projekts šo jomu neskar. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |
| 1.2. valsts speciālais budžets |
| 1.3. pašvaldību budžets |
| 2. Budžeta izdevumi: | Projekts šo jomu neskar. |
| 2.1. valsts pamatbudžets |
| 2.2. valsts speciālais budžets |
| 2.3. pašvaldību budžets |
| 3. Finansiālā ietekme: | Projekts šo jomu neskar. |
| 3.1. valsts pamatbudžets |
| 3.2. speciālais budžets |
| 3.3. pašvaldību budžets |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | Precīzi nav aprēķināms. |
| 5. Precizēta finansiālā ietekme: | X | Precīzi nav aprēķināms. |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  Precīzi nav aprēķināms. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumi, kas saistīti ar rīkojuma projektā minētās zemes vienības „Mežinieki” pārņemšanu un reģistrēšanu zemesgrāmatā uz valsts vārda Aizsardzības ministrijas personā, tiks segti no Aizsardzības ministrijas budžeta līdzekļiem. Ietekme uz budžetu ir nenozīmīga, t.i., ir jāveic vienas zemes vienības kadastrālā uzmērīšana un reģistrācija zemesgrāmatā.  |

Anotācijas IV – VI sadaļa – projekts šīs jomas neskar.

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija un Valsts aizsardzības militāro objektu un iepirkumu centrs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem |  Projekts šo jomu neskar. |
| 3. | Cita informācija | Nav. |

Aizsardzības ministrs A.Pabriks

Vīza: Aizsardzības ministrijas valsts sekretārs J.Sārts

17.01.2014. 11:32

1090

G.Cicena, 6730026

Gita.Cicena@vamoic.gov.lv